open-index/open-wikipedia-markdown huggingface dataset:
Σκινιάς Λασιθίου

Ο **Σκινιάς** είναι χωριό και έδρα της ομώνυμης κοινότητας του δήμου Αγίου Νικολάου στην Περιφερειακή Ενότητα Λασιθίου της Κρήτης. 

Απέχει 31,5 χιλιόμετρα από τον Άγιο Νικόλαο και 29,5 από τη Νεάπολη. Είναι κτισμένος σε υψόμετρο 220 μέτρα. Το όνομα του χωριού προέρχεται από το φυτό σχίνος ή σκίνος.

## Ιστορικά στοιχεία
Κατά τη διάρκεια των ύστερων βενετικών χρόνων, 16ο με 17ο αιώνα, στην περιοχή υπήρχε μετόχι της Μονής Αρετίου, το οποίο όμως δεν αναφέρεται στις απογραφές, όπως και τα υπόλοιπα μετόχια.  Το χωριό αναφέρεται για πρώτη φορά στην αιγυπτιακή απογραφή του 1834, όταν είχε αμιγώς χριστιανικό πληθυσμό, 11 οικογένειες. Το χωριό αναφέρεται στο έργο *Κρητικά* του Μιχαήλ Χουρμούζη, του 1842, με το όνομα Σχοινιάς.

Στην απογραφή του 1881 ανήκε στον δήμο Φουρνής και σύμφωνα με την απογραφή είχε αμιγώς χριστιανικό πληθυσμό, με 342 κατοίκους. Στην απογραφή του 1900 είχε 354 κατοίκους και υπαγόταν στον ίδιο δήμο. Στην απογραφή του 1920 αποτελούσε έδρα ομώνυμου αγροτικού δήμου. Στην απογραφή του 1928 δεν αναφέρεται. Το 1930 ορίστηκε έδρα της κοινότητας Σκινιά της επαρχίας Μιραμπέλλου, μέχρι την Καποδιστριακή διοικητική διαίρεση το 1997, όταν εντάχθηκε στον δήμο Αγίου Νικολάου.

Αναλυτικά η δημογραφική πορεία του χωριού σύμφωνα με τις απογραφές:
μικρογραφία|328x328px|Η κοινότητα σε σχέση με τον δήμο.

## Δείτε
***[[Κοινότητα Σκινιά Μιραμπέλλου|Κοινότητα Σκινιά]]***

## Σημεία ενδιαφέροντος
Βόρεια του χωριού, σε ύψωμα πάνω από την παραλία Βλυχάδα, γνωστό ως Γιαλού Κεφάλι, βρίσκεται μικρή ενετική βίγλα, η οποία περιφρουρούσε τα βόρεια παράλια της Κρήτης. Είναι κυκλική, με εσωτερική διάμετρο 2 με 2,5 μέτρα. Οι τοίχοι έχουν πάχος μισό με ένα μέτρο και έχουν τρία παράθυρα. Σε μικρή απόσταση βρίσκεται ο ναός του Προφήτη Ηλία, πιθανόν καθολικό μοναστηριού των ενετικών χρόνων.

Στη θέση Αγριλιά, ανάμεσα στα χωριά Σκινιάς και Λουμάς, βρίσκονται ανακαινισμένοι ανεμόμυλοι του 1907.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Ράχη Κέρκυρας

Η **Ράχη** είναι πεδινό χωριό στα βορειοανατολικά της Κέρκυρας με υψόμετρο 100 μέτρα σε απόσταση 29 χλμ. (οδηγικά) Β. από την πόλη της Κέρκυρας και 18 χλμ. Ν.-ΝΑ. από την Αχαράβη. Είναι κτισμένη σε κατάφυτη από δένδρα περιοχή με θέα ανατολικά το Βόρειο Πέρασμα και τα βουνά της Αλβανίας. Μέσα από το χωριό περνάει η επαρχιακή οδός Κέρκυρας - Κασσιόπης και είναι ανάμεσα στο Γιμάρι (ΝΔ.) και τα Βλαχάτικα (ΒΑ.). Η παλιά της ονομασία είναι *Λούστρι* και έτσι αναφέρεται επίσημα το 1932 στο ΦΕΚ 253Α - 08/08/1932 όταν αποσπάστηκε από την τότε κοινότητα Σινιών και προσαρτήθηκε στην κοινότητα Γιμαρίου. Το 1963 με το ΦΕΚ 16Α - 09/02/1963 μετονομάστηκε σε Ράχη. Σύμφωνα με το σχέδιο Καλλικράτης και μετά την τροποποίησή του το 2019, μαζί με το Γιμάρι, τα Βλαχάτικα, την Καβαλλέραινα, το Καλάμι, το Κέντρωμα και την Πλαγιά αποτελούν την τοπική κοινότητα Γιμαρίου που υπάγεται στη δημοτική ενότητα Κασσωπαίων του δήμου Βόρειας Κέρκυρας και σύμφωνα με την απογραφή 2011 έχει 34 κατοίκους.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Falcon Heavy

Ο **Falcon Heavy** είναι ένας μερικώς επαναχρησιμοποιήσιμος βαρέων φορτίων πύραυλος από την SpaceX. Αποτελείται από τρεις πυραύλους, τύπου Falcon 9, με τον έναν να χρησιμεύει ως κεντρικός πυρήνας και τους άλους δυο ως πλαϊνοί κινητήρες προώθησης. Ο Faclon Heavy έχει την μεγαλύτερη χωρητικότητα ωφέλιμου φορτίου από οποιοιδήποτε άλλο λειτουργικό πύραυλο, την δεύτερη μεγαλύτερη χωρητικότητα από οποιοιδήποτε άλλο πύραυλο που μπήκε σε τροχιά (πίσω από τον Saturn V) και την τρίτη μεγαλύτερη χωρητικότητα από οποιοιδήποτε άλλο τροχιακό πύραυλο (πίσω από τον Saturn V και Energia).

Η Space X διεξήγαγε την παρθενική πτήση του Falcon Heavy στης 6 Φεβρουάριου 2018 στης 10:45 MM EET (20:45 UTC). Ο πύραυλος μετέφερε σαν δοκιμαστικό φορτίο το προσωπικό Tesla Roadster του ιδρυτή της SpaceX Ίλον Μασκ. Η δεύτερη πτήση του Falcon Heavy έγινε στης 11 Απριλίου 2019, με όλους τους προωθητήρες να προσγειώνονται επιτυχώς. Η τρίτη πτήση έγινε στης 25 Ιουλίου του 2018, από τότε ο Falcon Heavy έχει πιστοποιηθεί για το αμερικάνικο "National Security Space Launch" πρόγραμμα.

Ο Falcon Heavy αρχικά σχεδιάστηκε για να μεταφέρει ανθρώπους στο διάστημα πέρα από χαμηλή γήινη τροχιά, αλλά από τον Φεβρουάριο του 2018 η SpaceX δεν σκοπεύει να κάνει αίτηση για να μεταφέρει αστροναύτες της NASA. Ο Falcon Heavy και ο Falcon 9 θα αντικατασταθούν από το επερχόμενο σύστημα Starship και Super Heavy.

## Ιστορία
αριστερά|μικρογραφία|300x300εσ|Η Space X στο Vandenberg AFB SLC-4E.

Η ιδέα για τον Falcon Heavy πραγματεύονταν ήδη από το 2004. Το 2005, η ιδέα για την ένωση τον τριών πυραύλων Falcon 9 αναφέρθηκε ως *Falcon 9 Heavy*.

Η SpaceX αποκάλυψε τα πρώτα πλάνα για τον Falcon Heavy σε μια σύσκεψη με το Washington DC news και προόριζε την πρώτη δοκιμαστική πτήση για το 2013. 

Δυο προβλήματα με τον Falcon 9 που έστρεψαν τους διαθέσιμους πόρους της SpaceX στην επίλυση τον προβλημάτων και το γεγονός ότι η ένωση τον τριών Falcon 9 αποδεικτικέ πιο δύσκολη από ότι υπολογιζόταν αρχικά καθυστέρησε την παρθενική πτήση του Falcon Heavy 5 χρονιά.

Τον Ιουλίου του 2017 ο Ίλον Μασκ δήλωσε, "Τελικά ήταν πολύ πιο δύσκολο να φτιάξουμε τον Falcon Ηeavy απ' ό,τι περιμέναμε. ... Πολύ, πολύ πιο δύσκολο απ' ό,τι αρχικά περιμέναμε. Ήμασταν πολύ αφελείς σε αυτό."

Η πρώτη πτήση του Falcon Heavy πραγματοποιήθηκε στης 6 Φεβρουάριου 2018 στις 10:45 μμ και μετέφερε ως δοκιμαστικό φορτίο το προσωπικό Tesla Roadster του Μασκ.

### Ιδέα και χρηματοδότηση
Ο Ίλον Μασκ αναφέρθηκε στον Falcon Heavy σε μια συνέντευξη τον Σεπτέμβριο του 2005, με αφορμή ενός αιτήματος ενός πελάτη 18 μήνες πριν. Πολλές λύσεις είχαν εξερευνηθεί με την χρήση του τότε προγραμματισμένου Falcon 5 (που πότε δεν πέταξε), αλά η πιο οικονομική και πιο αξιόπιστη λύση ήταν η χρήση 9 μηχανών στο πρώτο στάδιο (δηλαδή του Falcon 9). O Falcon Heavy αναπτύχθηκε με ιδιωτική χρηματοδότηση, ο Μασκ δήλωσε πως το κόστος ήταν πάνω από 500 εκατομμύρια $. Για την ανάπτυξή του, δεν υπήρξε παροχή χρηματοδότησης από το κράτος.

## Τεχνικά χαρακτηριστικά

## Παραπομπές


## Εξωτερικοί σύνδεσμοι

* Falcon Heavy - SpaceX

Κατηγορία:Πύραυλοι
Σκινές Χανίων

Ο **Σκινές** είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Απέχει 15 χιλιόμετρα από τα Χανιά και είναι κτισμένος σε υψόμετρο 110 μέτρα στην κοιλάδα του ποταμού Κερίτη και περιβάλλεται από πορτοκαλεώνα. Το όνομα του χωριού προέρχεται από το φυτό σχίνος ή σκίνος.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Schinea*, στην επαρχία Κυδωνίας. Στην ενετική απογραφή του 1583 από τον Καστροφύλακα αναφέρεται ως *Schinea* με 36 οφειλόμενες αγγαρίες και 12 προνομιούχους, αλλά δεν αναφέρεται στην απογραφή πληθυσμού. Kαι ο Φραντσέσκο Μπαζιλικάτα το 1630 αναφέρει το χωριό ως *Schinea*.
Στην αιγυπτιακή απογραφή του 1834 αναφέρεται ως Σκένες ότι είχε 20 χριστιανικές και 4 τουρκικές οικογένειες. Το χωριό αναφέρει ο Μιχαήλ Χουρμούζης το 1842 στο έργο του *Κρητικά*, με το όνομα Σχοινιά.

Το 1881 ανήκε στον δήμο Αλικιανού και σύμφωνα με την απογραφή είχε 286 χριστιανούς κατοίκους και 1 Τούρκο. Στην απογραφή του 1900 είχε 362 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 ορίστηκε έδρα ομώνυμης κοινότητας η οποία συνέχισε να υπάρχει μέχρι την Καποδιστριακή διοικητική διαίρεση το 1997, όταν εντάχθηκε στον τότε δήμο Μουσούρων.

Το χωριό καταστράφηκε από τους Γερμανούς τον Αύγουστο του 1941. Οι Γερμανοί ανατίναξαν τα σπίτια του χωριού, εξόρισαν τα γυναικόπαιδα και εκτέλεσαν 40 κατοίκους. Τον Μάρτιο του 1943 εκτέλεσαν άλλους 40 κατοίκους. Ο Anthony Beevor στο βιβλίο του "Κρήτη. Η μάχη και η αντίσταση" σημειώνει πως την 1η Αυγούστου, σύμφωνα με την Ειδική Επιχείρηση Νο.1 καταστράφηκαν κι άλλα χωριά και μεταξύ άλλων: Αλικιανός, Φουρνές και Σκινές.

Δείτε επίσης: ***[[Κοινότητα Σκινέ]]***

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Σφαγή της Γιάφας (1799)

**Η Σφαγή της Γιάφας** ήταν η εκτέλεση περίπου 4.500 αιχμαλώτων πολέμου (κυρίως Αλβανών) που έγινε κατόπιν διαταγής και υπό την εποπτεία του Ναπολέοντα στις 10 Μαρτίου 1799 μετά την πολιορκία της Γιάφας.  Κατά άλλη εκτίμηση ο αριθμός των θυμάτων ήταν 3.000. 

Την 4η Μαρτίου 1799, οι Γάλλοι πολιόρκησαν τη Γιάφα, τότε πόλη της Οθωμανικής Αυτοκρατορίας, γεγονός που διήρκεσε δύο ημέρες. Οι επιζώντες κατέφυγαν σε παλιά πανδοχεία και ζήτησαν έλεος εάν παρέδιδαν τα όπλα τους. Αυτό έγινε δεκτό και οδηγήθηκαν έξω με τα χέρια τους δεμένα. Τους δόθηκε ψωμί και νερό για τροφή. 

Μετά από δύο ημέρες, ο Ναπολέων διέταξε να σφαγιασθούν. Οι φυλακισμένοι οδηγήθηκαν στους αμμόλοφους της ακτής. Τους δόθηκαν λίγα λεπτά για να προετοιμαστούν για το θάνατο. Η εκτέλεση διήρκεσε μερικές ώρες. Μερικοί διέφυγαν προς τη θάλασσα ζητώντας έλεος. Όταν επέστρεψαν, σφαγιάστηκαν επίσης.

## Παραπομπές

Κατηγορία:Μάχες Ναπολεόντειων Πολέμων
Μεγάλη Γέφυρα Τανγιάνγκ-Κουνσάν

Η **Μεγάλη Γέφυρα Τανγιάνγκ-Κουνσάν** (κινεζ. 丹昆特大桥. Dān-Kūn tèdà qiáo) είναι σιδηροδρομική γέφυρα μήκους 164,8 χιλιομέτρων στη σιδηροδρομική γραμμή υψηλής ταχύτητας Πεκίνου-Σαγκάης. Είναι η μεγαλύτερου μήκους γέφυρα στον κόσμο.

Η γέφυρα βρίσκεται στο τμήμα της γραμμής μεταξύ Σαγκάης και Ναντσίνγκ, στην επαρχία Τσιανγκσού. Διασχίζει το Δέλτα του Γιανγκτσέ, μια έκταση που χαρακτηρίζεται από ορυζώνες, κανάλια, ποταμάκια και λίμνες. Η γέφυρα είναι χονδρικά παράλληλη προς τον ποταμό Γιανγκτσέ, περίπου 8 έως 80 χιλιόμετρα νοτίως του ποταμού. Διέρχεται από τα βόρεια άκρα μεγάλων πληθυσμιακών κέντρων, αρχίζοντας από τα δυτικά με το Τανγιάνγκ και το Τσανγκτσού, συνεχίζοντας με τις πόλεις Γουχσί και Σουτσόου και καταλήγοντας ανατολικά στο Κουνσάν. Υπάρχει ένα τμήμα της μήκους 9 χιλιομέτρων πάνω από συνεχή υδάτινη επιφάνεια, αυτή της λίμνης Γιανγκτσένγκ στο Σουτσόου.

Η γέφυρα ολοκληρώθηκε το 2010 και το έργο εγκαινιάσθηκε το 2011. Η κατασκευή της χρειάσθηκε τέσσερα χρόνια και έδωσε εργασία σε δέκα χιλιάδες ανθρώπους, ενώ κόστισε περίπου 7,6 δισεκατομμύρια ευρώ. Η Μεγάλη Γέφυρα Τανγιάνγκ-Κουνσάν κατέχει σήμερα τον τίτλο, σύμφωνα και με το *[[Βιβλίο Γκίνες]]*, της μεγαλύτερου μήκους γέφυρας (οποιουδήποτε είδους) στον κόσμο.

## Δείτε επίσης
* Κατάλογος των μακρύτερων γεφυρών του κόσμου

## Παραπομπές

Τανγιανγκ-Κουνσ
Γεφυρα Τανγιανγκ-Κουνσ
Δημοψήφισμα ανεξαρτησίας της Ερυθραίας (1993)

Ένα **δημοψήφισμα ανεξαρτησίας** έλαβε χώρα στην Ερυθραία από τις 23 έως τις 25 Απριλίου 1993. Το αποτέλεσμα του δημοψηφίσματος ήταν 99.83% υπέρ, ενώ η προσέλευση έφτασε το 98.5%. Η ανεξαρτησία κηρύχθηκε στις 27 Απριλίου.

## Διεξαγωγή του δημοψηφίσματος
Η αποστολή παρατηρητών του ΟΗΕ για την επαλήθευση του δημοψηφίσματος στην Ερυθραία ιδρύθηκε σύμφωνα με το ψήφισμα της Γενικής Συνέλευσης 47/114 στις 16 Δεκεμβρίου 1992. Η αποστολή λειτούργησε μέχρι τις 25 Απριλίου 1993. Οι στόχοι της αποστολής ήταν να επαληθεύσει την αμεροληψία του δημοψηφίσματος, να εκθέσει αναφορές για παρατυπίες, καθώς και να επαληθεύσει τη μέτρηση, τον υπολογισμό και την ανακοίνωση των αποτελεσμάτων.

Το δημοψήφισμα ολοκληρώθηκε εντός συγκεκριμένου προϋπολογισμού, ενώ ήταν ελεύθερο και δίκαιο.

## Αποτελέσματα

### Ψήφοι ανά περιοχή

## Παραπομπές

Κατηγορία:Πολιτική της Ερυθραίας
Ερυθραια
Ερυθραια
Δημοψήφισμα των Αμερικανικών Παρθένων Νήσων (1993)

Στις 11 Οκτωβρίου 1993 έλαβε χώρα **δημοψήφισμα για το καθεστώς** των Παρθένων Νήσων των Ηνωμένων Πολιτειών. Αφού το Κογκρέσο τροποποίησε τον αναθεωρημένο βασικό νόμο για τις Παρθένες Νήσους, κανονίστηκε δημοψήφισμα για το 1989, ωστόσο η ημερομηνία διεξαγωγής μεταβλήθηκε αρκετές φορές μέχρι το 1993. Οι επιλογές για τους ψηφοφόρους ήταν: ενσωμάτωση στις Ηνωμένες Πολιτείες, μετατροπή σε επικράτεια των Ηνωμένων Πολιτειών και ανεξαρτησία.

Αν και το 82% ψήφισε υπέρ του καθεστώτος της επικράτειας εντός των ΗΠΑ, η προσέλευση των ψηφοφόρων ήταν κάτω από το όριο του 50% και το αποτέλεσμα δεν είχε ισχύ.

## Αποτελέσματα

## Παραπομπές

1993
Αμερικανικες Παρθενες
Δημοψήφισμα στο Πουέρτο Ρίκο (1993)

Στις 14 Νοεμβρίου 1993, έλαβε χώρα ένα **δημοψήφισμα για το καθεστώς** του Πουέρτο Ρίκο. Οι ψηφοφόροι είχαν τη δυνατότητα να επιλέξουν αν επιθυμούν το καθεστώς κοινοπολιτείας με τις ΗΠΑ, ενσωμάτωση στις ΗΠΑ ή ανεξαρτησία. Το δημοψήφισμα ήταν μια πύρρειος νίκη για το καθεστώς κοινοπολιτείας, καθώς η προσέλευση των ψηφοφόρων έφτασε το 73.5%.

## Αποτελέσματα
δεξιά|μικρογραφία|300x300εσ|Αποτελέσματα ανά δήμο

### Από το δήμο

## Παραπομπές

1993
Πουερτο
Τζιανγκ Τσινγκ

Η **Τσιάνγκ Τσινγκ** (Pinyin: Jiang Qing) (Κινέζικα: 江青) ή αλλιώς Madame Mao (14 Μαρτίου 1914 - 19 Μαΐου 1991) ήταν Κινέζα πολιτικός, επαναστάτης και η τέταρτη σύζυγος του Προέδρου της Λαικής Δημοκρατίας της Κίνας Μάο Τσετούνγκ από το 1937 μέχρι και τον θάνατο του το 1976.

Η Τσιάνγκ ήταν ηθοποιός πριν ενταχθεί στο  Κομμουνιστικό Κόμμα Κίνας. Αργότερα μόλις ο Μάο ανέβει στην εξουσία θα εκτελέσει όλους τους εχθρούς της, μέχρι και ανώτατα κομματικά στελέχη.

Μετά τον θάνατο του Μάο προσπάθησε να καθαιρέσει τον διάδοχο του Χουά Γκουοφένγκ και να γίνει η ίδια πρόεδρος, παρόλο που δεν ήταν αρεστή ούτε από τον λαό αλλά ούτε από το κόμμα. Τελικά θα συλληφθεί μαζί με άλλους τρείς που θα μείνουν γνωστοί ως η "Συμμορία των Τεσσάρων" και θα καταδικαστούν για προδοσία, ένα μήνα αργότερα. Η σύλληψη της Τσιάνγκ σηματοδοτεί επίσημα το τέλος της Πολιτιστικής Επανάστασης.

Στο δικαστήριο η ποινή για αυτή και τους άλλους τρεις ήταν θάνατος μα ύστερα θα μετατραπεί σε ισόβια. Αποφυλακίστηκε το 1985 και θα διαγραφεί εντελώς από το κόμμα. Αυτοκτόνησε το 1991 στο νοσοκομείο με ένα σχοινί λόγω του καρκίνου που την ταλαιπωρούσε.

## Παραπομπές


## Εξωτερικοί σύνδεσμοι
* 

Κατηγορία:Κινέζοι πολιτικοί
Κατηγορία:Κινέζοι ηθοποιοί
Κατηγορία:Κινέζοι κομμουνιστές
Κατηγορία:Μαοϊστές
Κατηγορία:Μαρξίστριες
Σιουδάδ Ροδρίγο

Το **Σιουδάδ Ροδρίγο** () είναι μικρή καθεδρική πόλη στην επαρχία της Σαλαμάνκας, στην δυτική Ισπανία, με πληθυσμό 12.896 κατοίκων το 2016. Είναι έδρα μιας δικαστικής επαρχίας. 

Το Σιουδάδ Ροδρίγο βρίσκεται σε ένα βραχώδη ύψωμα στην δεξιά όχθη του ποταμού Άγκεδα και κατοικείται από την Νεολιθική εποχή. Είναι γνωστή και ως Μιρομπρίγκα σε αυτούς που θέλουν να συνδέσουν την πόλη με ένα αρχαίο κελτικό χωριό λίγο έξω από την σημερινή πόλη. 

Σημαντικό φρούριο, ήταν η θέση μιας δεκαήμερης πολιορκίας από τον δούκα του Ουέλλινγκτον. Η κατάληψη του από τους Γάλλους άνοιξε την εισβολή στην Ισπανία το 1812.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ισπανίας
Κατηγορία:Καστίλη και Λεόν
Κόμμα Βενιζελικών Φιλελευθέρων

Το **Κόμμα Βενιζελικών Φιλελευθέρων** (**Κ.Β.Φ.**) ήταν βραχύβιο ελληνικό πολιτικό κόμμα του κέντρου, που ιδρύθηκε το 1946. Ιδρυτής και πρόεδρος του κόμματος ήταν ο Σοφοκλής Βενιζέλος.

## Ιστορικό
Το Κόμμα Βενιζελικών Φιλελευθέρων ιδρύθηκε στις 20 Φεβρουαρίου του 1946 από το Σοφοκλή Βενιζέλο. Ήταν αποτέλεσμα της διαμάχης μεταξύ Βενιζέλου και Θεμιστοκλή Σοφούλη για την κυριαρχία στο Κόμμα Φιλελευθέρων που οδήγησε στη διάσπαση του 1946. Στις εκλογές του 1946 το Κόμμα Βενιζελικών Φιλελευθέρων συμμετείχε στον εκλογικό συνασπισμό της Εθνικής Πολιτικής Ενώσεως (Ε.Π.Ε.) με τον οποίο έλαβε 31 έδρες. 

Το Νοέμβριο του 1947 ο Σοφοκλής Βενιζέλος επέστρεψε στο Κόμμα Φιλελευθέρων, συγκροτώντας ενιαία κοινοβουλευτική ομάδα. Μετά την εξέλιξη αυτή, το Κόμμα Βενιζελικών Φιλελευθέρων έπαψε να λειτουργεί.

## Αποτελέσματα εκλογών
### Βουλή των Ελλήνων

## Παραπομπές


## Πηγές
* J. Meynaud, Πολιτικές δυνάμεις στην Ελλάδα, "Μπαϋρον, Αθήνα, 1966
* Ηλίας Νικολακόπουλος, Η καχεκτική δημοκρατία, Εκδόσεις Πατάκη, Αθήνα 2000

Κατηγορία:Πρώην φιλελεύθερα κόμματα στην Ελλάδα
Κατηγορία:Βενιζελισμός
Eurogames

Το ***Eurogames*** (σε ελεύθερη μετάφραση: Ευρωπαιχνίδια ή Ευρωαγώνες) ήταν ευρωπαϊκό (ιταλικής παραγωγής) τηλεοπτικό πρόγραμμα το οποίο προβλήθηκε στο ιταλικό Canale 5 από τις 19 Σεπτεμβρίου έως τις 24 Οκτωβρίου 2019. Το παρουσίασε η Ίλαρι Μπλάζι και ο Άλβιν, με διαιτητή τον ολυμπιονίκη Γιούρι Κέκι. Ήταν μια αναθεωρημένη και ανανεωμένη έκδοση των *[[Παιχνίδια χωρίς σύνορα|Παιχνιδιών χωρίς σύνορα]]*. Στην Ελλάδα προβλήθηκε με παρουσιαστή τον Θέμη Γεωργαντά στον ΣΚΑΪ, τρεις μήνες μετά την αρχική προβολή του στην Ιταλία.

## Ιστορία
Το 2019 κυκλοφορούσαν φήμες για πιθανή αναβίωση των *Παιχνιδιών χωρίς Σύνορα*. Οι φήμες επιβεβαιώθηκαν στις 18 Ιουνίου 2019 κατά τη διάρκεια της ετήσιας συνέντευξης τύπου της γαλλικής κρατικής τηλεόρασης (France Télévisions). Η παραγωγή της γαλλικής έκδοσης θα γίνει από την Air Productions του Ναγκί και προβλήθηκε στο δεύτερο κρατικό κανάλι France 2.

Την ίδια στιγμή, η Mediaset ανακοίνωσε ότι ήθελε να δημιουργήσει ένα παιχνίδι της ίδιας μορφής. Ονομάστηκε Eurogames και μεταδόθηκε από το Canale 5 (ιδιόκτητο κανάλι της Μέντιασετ) με παρουσιαστές τους Ίλαρι Μπλάζι και Άλβιν. Αυτή η πρώτη και μοναδική έκδοση παρήχθη από την Mediaset και την Nonpanic. Αποτελείται από έξι επεισόδια (πέντε συν τον τελικό) τα οποία γυρίστηκαν στο πάρκο Τσινετσιτά Ουόρλντ στην Ρώμη, όπου δημιουργήθηκε το σύνολο όλων των παιχνιδιών. Ο χώρος έχει μέγεθος 8000 τετραγωνικών μέτρων. Συμμετέχουν οι εξής χώρες: Γερμανία, Ελλάδα, Ιταλία, Πολωνία, Ρωσία και Ισπανία.

## Περιγραφή
Το παιχνίδι αποτελείται από εννέα αγωνίσματα, τα οποία τα έθνη πρέπει να αντιμετωπίσουν κερδίζοντας πόντους. Από αυτά, έξι αντλούν το θέμα τους από τον πολιτισμό και την ιστορία των συμμετεχουσών χωρών. Κάθε χώρα είχε δικαίωμα να χρησιμοποιήσει ένα τζόκερ (επίσημα γνωστό ως τζόλι) σε ένα αγώνισμα που πιστεύει ότι θα τα πάει καλά, διπλασιάζοντας τους πόντους που θα αποκομίσει από το αγώνισμα. Επιπλέον, κάθε έθνος συμμετείχε στο φιλ ρουζ, μια ειδική δοκιμασία όπου κάθε χώρα συμμετέχει μεμονωμένα και στο τέλος οι πόντοι διπλασιάζονται. Στο τέλος του επεισοδίου οι χώρες αγωνίζονταν στο Παιχνίδι των πρωταθλητών, όπου κάθε χώρα επέλεγε τρεις διαγωνιζόμενους οι οποίοι έπρεπε να ανέβουν ένα τείχος στηριζόμενοι σε μια μεταλλική ράβδο χωρίς την δυνατότητα να κινήσουν τα πόδια τους (μπορούσαν να κινήσουν το σώμα τους μόνο από τα γόνατα και πάνω). Η τελευταία δοκιμασία τριπλασίαζε το σκορ.

## Παρουσιαστές ανά χώρα

## Βαθμοί ανά χώρα

## Παραπομπές


Κατηγορία:Τηλεοπτικές εκπομπές
Κόμμα Εθνικών Φιλελευθέρων

Το **Κόμμα Εθνικών Φιλελευθέρων** (**Κ.Ε.Φ.**) ήταν βραχύβιο φιλοβασιλικό ελληνικό πολιτικό κόμμα του κέντρου, που ιδρύθηκε το 1945. Ιδρυτής και πρόεδρος του κόμματος ήταν ο Στυλιανός Γονατάς.

## Ιστορικό
Το Κόμμα Εθνικών Φιλελευθέρων ιδρύθηκε το Μάρτιο του 1945 από τον πρώην στρατιωτικό, πρώην πρωθυπουργό και στέλεχος του Κόμματος Φιλελευθέρων Στυλιανό Γονατά. 

Στις 22 Φεβρουαρίου 1945 ο πρόεδρος του Κόμματος Φιλελευθέρων Θεμιστοκλής Σοφούλης δήλωσε την υποστήριξη του κόμματος στην αβασίλευτη δημοκρατία. Αυτή η δήλωση προκάλεσε αντιδράσεις στη φιλοβασιλική πτέρυγα των Φιλελευθέρων, με πολλά στελέχη να δηλώνουν την αντίθεσή τους. Λίγες ημέρες μετά, στις 18 Μαρτίου, ο Στυλιανός Γονατάς ανακοίνωσε τη δημιουργία του Κόμματος Εθνικών Φιλελευθέρων διαφωνώντας με την πολιτική του κόμματος σχετικά με το «πολιτειακό ζήτημα», καθώς τάχθηκε υπέρ της επιστροφής του Γεωργίου του Β' και της δημιουργίας Ταγμάτων Ασφαλείας για την αντιμετώπιση του «κομμουνιστικού κινδύνου». Μαζί με τον Γονατά αποχώρησαν και άλλα στελέχη του Κόμματος Φιλελευθέρων (Αβραάμ, Παπαδημητρίου, Ανδρεαδάκης, Χατζόπουλος, Σπυρίδης, Διαμαντόπουλος).

Στις εκλογές του 1946 το Κόμμα Εθνικών Φιλελευθέρων συμμάχησε με τις δεξιές εθνικόφρονες δυνάμεις και συμμετείχε στον εκλογικό σχηματισμό της Ηνωμένης Παράταξης Εθνικοφρόνων (Η.Π.Ε.) εκλέγοντας 38 από τους 206 βουλευτές του σχηματισμού.

## Αποτελέσματα εκλογών
### Βουλή των Ελλήνων

## Παραπομπές


## Πηγές
* J. Meynaud, Πολιτικές δυνάμεις στην Ελλάδα, "Μπαϋρον, Αθήνα, 1966
* Ηλίας Νικολακόπουλος, Η καχεκτική δημοκρατία, Εκδόσεις Πατάκη, Αθήνα 2000
* Στυλιανός Γονατάς, Απομνημονεύματα, Αθήνα 1958

Κατηγορία:Πρώην φιλελεύθερα κόμματα στην Ελλάδα
Δημοψήφισμα ανεξαρτησίας του Νέβις (1998)

Στις 10 Αυγούστου 1998 έλαβε χώρα **[[δημοψήφισμα ανεξαρτησίας]]** στο Νέβις. Αν και εγκρίθηκε από το 62% των ψηφοφόρων, η εκλογική νομοθεσία όριζε ότι για να θεωρηθεί έγκυρο το δημοψήφισμα, έπρεπε να υπάρξει πλειοψηφία δύο τρίτων. Αν είχε εγκριθεί, το Νέβις θα είχε αποσχιστεί από την Ομοσπονδία του Αγίου Χριστόφορου και Νέβις, κάτι που πιθανότατα θα οδηγούσε και στην μετονομασία της χώρας.

## Αποτελέσματα

## Παραπομπές

1998
Νεβις
Δημοψήφισμα των νήσων Φώκλαντ (1986)

Στις 2 Απριλίου 1986 έλαβε χώρα ένα ανεπίσημο **δημοψήφισμα για το καθεστώς** των Νήσων Φώκλαντ. Το αποτέλεσμα ήταν 96% υπέρ της συνέχισης της Βρετανικής κυριαρχίας, με το 88% των εγγεγραμμένων ψηφοφόρων να λαμβάνουν μέρος.

## Παρασκήνιο
Το δημοψήφισμα διεξήχθη μέσω ερωτηματολογίου που απέστειλε ο Σύνδεσμος των Νήσων Φώκλαντ και το ινστιτούτο Μαρπλάν προς όλους τους εγγεγραμμένους ψηφοφόρους στα νησιά. Τα αποτελέσματα της "Έρευνας για την κυριαρχία των νήσων Φώκλαντ" κυκλοφόρησαν από το Μαρπλάν στις 2 Απριλίου. 

## Αποτελέσματα

## Παραπομπές

Κατηγορία:Νήσοι Φώκλαντ
Κατηγορία:Δημοψηφίσματα στο Ηνωμένο Βασίλειο
Φωκλαντ
Δημοψήφισμα των νήσων Κόκος (Κήλινγκ) (1984)

Ένα **δημοψήφισμα για το καθεστώς** έλαβε χώρα στις νήσους Κόκος στις 6 Απριλίου 1984. Όλοι οι εγγεγραμμένοι ψηφοφόροι συμμετείχαν στην ψηφοφορία, με το 88% να ψηφίζουν την ενσωμάτωση της περιοχής στην Αυστραλία. Το δημοψήφισμα έχει χαρακτηριστεί ως η "μικρότερη πράξη αυτοδιάθεσης που έγινε ποτέ".

## Εισαγωγή
Τα νησιά ανακαλύφθηκαν το 1609 από τον Ουίλιαμ Κήλινγκ και έμειναν ακατοίκητα ως το 1826. Τα νησιά Κόκος διοικούνταν από το Ηνωμένο Βασίλειο από το 1857 έως το 1955, όταν τα νησιά μεταφέρθηκαν από την αποικία της Σιγκαπούρης στην Αυστραλία, ενώ τα νησιά απέκτησαν το καθεστώς του εξωτερικού εδάφους. Ωστόσο, τα νησιά παρέμειναν υπό τον έλεγχο της οικογένειας Κλούνις-Ρος, οι οποίοι ίδρυσαν ένα μικρό οικισμό στα νησιά το 1827 και κατείχαν την εξουσία από το 1831, με τον επικεφαλής της οικογένειας να είναι ο βασιλιάς των νησιών. Το 1886 ηΒασίλισσα Βικτώρια χορήγησε την κατοχή των νησιών στην οικογένεια.

Το 1974 μια αποστολή των Ηνωμένων Εθνών στα νησιά έδωσε μεγάλη σημασία στο καθεστώς διακυβέρνησης των νησιών και ενέγειρε ανησυχίες σχετικά με την άρνηση των βασικών ελευθεριών για τους κατοίκους. Ο ΟΗΕ επέκρινε την Αυστραλιανή κυβέρνηση για την αποτυχία της να διοικήσει τα νησιά σωστά. Ως αποτέλεσμα, το 1978 η κυβέρνηση της Αυστραλίας αγόρασε όλη τη γη στα νησιά εκτός από το σπίτι των Κλούνις-Ρος για 4.75 εκατομμύρια δολάρια. Μια δεύτερη ΟΗΕ επίσκεψη το 1980, αναφέρθηκε θετικά στις μεταρρυθμίσεις.

Αν και δεν υπήρχε πίεση από τον ΟΗΕ για τη διεξαγωγή δημοψηφίσματος σχετικά με την αυτοδιάθεση, λόγω του μικρού μεγέθους των νησιών, η Αυστραλιανή κυβέρνηση επέλεξε να προχωρήσει σε δημοψήφισμα.

## Εκστρατεία
Οι ψηφοφόροι είχαν τις ακόλουθες επιλογές: ενσωμάτωση στην Αυστραλία, ελεύθερη σύνδεση με την Αυστραλία ή ανεξαρτησία. Η οικογένεια Κλούνις-Ρος υποστήριξε την ανεξαρτησία, υποστηρίζοντας ότι οι νησιώτες θα πρέπει να υπηρετήσουν στο στρατό αν ψηφίσουν υπέρ της ενσωμάτωσης στην αυστραλιανή ομοσπονδία.

## Διεξαγωγή
Μια αποστολή από τον ΟΗΕ παρατήρησε το δημοψήφισμα. Είχε επικεφαλής τον Αμπντούλ Κορόμα από τη Σιέρα Λεόνε και συνοδευόταν από εκπροσώπους από τα Φίτζι, τηΒενεζουέλα και τη Γιουγκοσλαβία. Την έκθεση δήλωσε ότι το δημοψήφισμα ήταν "που διεξάγεται αυστηρά σύμφωνα με τις σχετικές εκλογική διάταγμα, με αποτέλεσμα σε μια ελεύθερη και δίκαιη ψηφοφορία."

## Αποτελέσματα

## Επακόλουθα
Μετά το δημοψήφισμα, ο εκλογικός νόμος της κοινοπολιτείας επεκτάθηκε για να καλύψει τις νήσους Κόκος, επιτρέποντας την ψήφο των νησιωτών στις ομοσπονδιακές εκλογές του Δεκεμβρίου 1984. Ο νόμος κοινωνικής ασφάλισης επεκτάθηκε για να καλύψει τους κατοίκους των νησιών. Τα νησιά ήταν επίσης αφαιρέθηκαν από το κατάλογο των μη αυτοδιοικουμένων εδαφών των Ηνωμένων Εθνών.

## Παραπομπές

Κατηγορία:Νησιά Κόκος
Κοκος
Διεθνής Ημέρα Τζαζ

μικρογραφία|Παγκόσμια Ημέρα Τζαζ, 30 Απριλίου 2018, Ρωσία
Η **Διεθνής Ημέρα Τζαζ** είναι η 30η Απριλίου, η οποία ανακηρύχθηκε ως τέτοια από τη Γενική Συνέλευση της ΟΥΝΕΣΚΟ τον Νοέμβριο του 2011. Στόχος είναι να επισημάνει στη διεθνή κοινότητα τις αρετές της τζαζ  ως εκπαιδευτικό εργαλείο και ως δύναμη προώθησης της ειρήνης, του διαλόγου και της συνεργασίας μεταξύ των ανθρώπων.

Η ημερομηνία 30 Απριλίου επιλέχθηκε επειδή συμπίπτει με την τελευταία μέρα του Απριλίου που είναι αφιερωμένος στη μουσική τζαζ στις ΗΠΑ, η οποία και είναι πατρίδα αυτής της μουσικής. Η πρωτοβουλία για την ανακήρυξη οφείλεται στον Αμερικανό τζαζίστα και πρέσβη καλής θελήσεως της ΟΥΝΕΣΚΟ Χέρμπι Χάνκοκ.

## Παραπομπές


Τζαζ
Λετονικές προεδρικές εκλογές 2019

Έμμεσες **προεδρικές εκλογές** διεξήχθησαν στη Λετονία στις 29 Μαΐου 2019.
  
## Σύστημα ψηφοφορίας
Πριν τον πρώτο γύρο των προεδρικών εκλογών, τα πολιτικά κόμματα που εκπροσωπούνται στη Saeima (Βουλή) επιλέγουν τον υποψήφιό τους.

Ο πρόεδρος εκλέγεται από τον πρώτο γύρο αν συμπληρώσει την απαιτούμενη απόλυτη πλειοψηφία των βουλευτών, δηλαδή τις 51 ψήφους επί συνόλου 100.

Σε περίπτωση αποτυχίας να εκλεγεί από τον πρώτο γύρο, οργανώνεται 2ος γύρος με τους ίδιους υποψηφίους και υπό τις ίδιες συνθήκες. Εάν πάλι δεν εκλεγεί κανείς, τότε οι δύο πρώτοι υποψήφιοι προκρίνονται σε έναν τρίτο γύρο και εκείνος που θα συγκεντρώσει 51 ψήφους εκλέγεται πρόεδρος. Ο πρόεδρος της Saeima ηγείται του εκλεκτορικού κολεγίου.

Σε περίπτωση αποτυχίας, η διαδικασία επαναλαμβάνεται από την αρχή.

## Εκλογές
Ο πρώην δικαστής του Ευρωπαϊκού Δικαστηρίου Έγκιλς Λέβιτς εξελέγη πρόεδρος με 61 ψήφους.

Αναλυτικά τα αποτελέσματα:

* Έγκιλς Λέβιτς – 61 ψήφοι
* Ντίτζις Σμιτς – 24 ψήφοι
* Γιούρις Γιάνσονς – 8 ψήφοι

Έχοντας λάβει την υποστήριξη 61 βουλευτών, ο Λέβιτς εξελέγη για να υπηρετήσει τετραετή θητεία στην προεδρία της χώρας. Ορκίστηκε και ανέλαβε καθήκοντα στις 8 Ιουλίου 2019 και διαδέχθηκε στο αξίωμα τον Ράιμοντς Βέγιονις.

## Παραπομπές


2019
Λετον
Παγκόσμια Ημέρα γραφής Μπράιγ

**Παγκόσμια ημέρα γραφής Μπράιγ** είναι η 4η Ιανουαρίου και ανακηρύχθηκε επίσημα στις 18 Δεκεμβρίου 2018 με ψήφισμα που υιοθέτησε η Γενική Συνέλευση του ΟΗΕ . Σκοπός του εορτασμού είναι να τονιστεί η σημασία της γραφής Μπράιγ για την επικοινωνία των ανθρώπων με πλήρη ή μερική τύφλωση και ως μέσου υλοποίησης των ανθρωπίνων δικαιωμάτων τους.

Ως ημέρα εορτασμού επιλέχθηκε η 4η Ιανουαρίου προς τιμήν του Λουί Μπράιγ, επειδή ήταν η ημέρα γέννησης του  και ο οποίος όντας ο ίδιος τυφλός, εφηύρε το σύστημα γραφής και ανάγνωσης για τυφλούς το οποίο φέρει το όνομά του.

## Δείτε επίσης

*  Παγκόσμιες Ημέρες
*  Λουί Μπράιγ
* Κώδικας Μπράιγ

## Παραπομπές


Κατηγορία:Παγκόσμιες ημέρες
Τριτσί Κέρκυρας

Το **Τριτσί**, επισήμως γνωστό ως **Τριτσίο**, επίσημα **Τριτσίον**, είναι ημιορεινό χωριό της Κέρκυρας.

## Γεωγραφία - Ιστορία
Το Τριτσί βρίσκεται στα βορειοανατολικά της Κέρκυρας και τις ανατολικές πλαγιές του Παντοκράτορα σε υψόμετρο 340 μέτρα. Απέχει 31 χλμ. (οδηγικά) Β. από την πόλη της Κέρκυρας και 18,5 χλμ. Ν.-ΝΑ. από την Αχαράβη. Είναι κτισμένη σε κατάφυτη από δένδρα περιοχή με θέα το Βόρειο Πέρασμα και τα βουνά της Αλβανίας, ανάμεσα στην Πόρτα (ΝΔ.), Βίγγλα (ΝΑ.) και Κόκκινη (Α.-ΒΑ.). Αναφέρεται επίσημα ως ξεχωριστός οικισμός το 1940 να απογράφεται στην τότε κοινότητα Σινιών. Σύμφωνα με το σχέδιο Καλλικράτης και μετά την τροποποίησή του το 2019 ανήκει στην τοπική κοινότητα Σινιών που υπάγεται στη δημοτική ενότητα Κασσωπαίων του δήμου Βόρειας Κέρκυρας και σύμφωνα με την απογραφή 2011 έχει 24 κατοίκους.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Σπήλαιο της Πόντλιπα

Το **σπήλαιο της Πόντλιπα** βρίσκεται στο οροπέδιο Γκλάσινακ στο χωριό *Σοκόλακ* στη Σερβική Δημοκρατία. Η πρώτη συστηματική αρχαιολογική έρευνα στο χώρο του Kadica Brdo πραγματοποιήθηκε το 1991 υπό τη διεύθυνση της αρχαιολόγου Zilka Kujundžić-Vejzagić του Εθνικού Μουσείου του Σεράγεβο. Στο σπήλαιο βρέθηκαν λίθινα εργαλεία και τέχνεργα από την κατώτερη, μεσαία και ανώτερη παλαιολιθική. Σε δύο δοκιμαστικές τομές μπροστά από το σπήλαιο βρέθηκαν τα υπολείμματα άρκτου (*Ursus spelaeus*). Οι παλαιολιθικοί κυνηγοί-τροφοσυλλέκτες στη συγκεκριμένη αρχαιολογική θέση άφησαν πίσω τους βραχογραφίες της παλαιολιθικής τέχνης. Είναι η μοναδική έκθεση παλαιολιθικής τέχνης στην Ανατολική Δημοκρατία της Σερβίας. Επίσης, στη θέση Ποντ Λιπ βρέθηκαν υπολείμματα Νεάντερταλ ηλικίας περ. 40.000 ετών. Το σπήλαιο προστατεύεται από το Ινστιτούτο Προστασίας της Πολιτιστικής, Ιστορικής και Φυσικής Κληρονομιάς της Σερβικής Δημοκρατίας και είναι φυσικό περιουσιακό στοιχείο Κατηγορίας Ι.

## Παραπομπές σημειώσεις


Κατηγορία:Σπήλαια στη Σερβική Δημοκρατία
Κατηγορία:Αρχαιολογικοί τόποι στη Σερβική Δημοκρατία
Ανδρωνιάνοι Εύβοιας

Οι **Ανδρωνιάνοι** ή **Ανδρονιάνοι** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχουν 390 κατοίκους. Είναι κτισμένοι σε υψόμετρο 260 μέτρα, στους βορειοανατολικούς πρόποδες των Κοτυλαίων και νοτιοδυτικά της Κύμης.

## Ιστορικά στοιχεία
Σε ανασκαφή που πραγματοποιήθηκε στην περιοχή το 1940, ο Ιωάννης Θρεψιάδης ανάσκαψε θαλαμοειδή τάφο των μυκηναϊκών χρόνων. Στο εσωτερικό του βρέθηκαν δύο ξίφη, μια χάλκινη αιχμή λόγχης και ένα πριόνι. Στα βουνά δυτικά του χωριού έχουν βρεθεί όστρακα της κλασσικής και ρωμαϊκής εποχής. Το Μαυροβούνι ήταν αφιερωμένο στη θεά Άρτεμη.

Οι Ανδρωνιάνοι ανήκουν στην περιοχή του Καστροβαλά. Κατά τη διάρκεια της Φραγκοκρατίας, το μικρό φέουδο της περιοχής που περιελάμβανε όλα τα χωριά βόρεια της γέφυρα της Σκοτεινής εκτός της Κύμης δόθηκε στον ιππότη Valois (Βαλουά). Το φέουδο αυτό λεγόταν "guaddam castellum castrum VALLA" και ονομάστηκε από τους ντόπιους «Καστροβαλά» για χάρη συντομίας. Η ενετοκρατία στην περιοχή έληξε το 1470, με την κατάκτηση της Εύβοιας από τους Οθωμανούς.

Μετά την ελληνική επανάσταση του 1821, στους Ανδρονιάνους εγκαταστάθηκαν πολλοί νησιώτες, ιδίως Σαμιώτες και μέχρι το 1840 στο χωριό κατοικούσαν 40 οικογένειες. Το χωριό άκμασε κατά τη διάρκεια του 19ου αιώνα χάρις στην καλλιέργεια ελιάς, σύκου και αμπελιού, στη σηροτροφία (εκτροφή μεταξοσκώληκα) και την υλοτομία. Ο πλούτος της περιόδου αντικατοπτρίζεται στα μεγάλα πέτρινα σπίτια της εποχής. Στους Ανδρωνιάνους είχαν την έδρα τους τα συνεργεία μαστόρων της περιοχής. Σύμφωνα με την απογραφή του 1928 είχε 1.107 κατοίκους, αλλά από τότε ο πληθυσμός τους μειώνεται.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
μικρογραφία|Ο ναός των Εισοδίων της Θεοτόκου.|αριστερά|245x245εσ
Στο χωριό διατηρούνται ακόμη πολλά από τα πετρόκτιστα σπίτια του 19ου αιώνα. Ο κεντρικός ναός του χωριού, αφιερωμένος στα Εισόδια της Θεοτόκου, χτίστηκε το 1875 από πέτρα Βιτάλων. Στο κέντρο του χωριού βρίσκεται βρύση. Στη θέση Τρίκλινος βρίσκεται ο εγκαταλελειμμένος Μύλος του Σάντα. Στην περιοχή αυτή πέρα από τον νερόμυλο βρίσκονται και δύο πέτρινα τοξωτά γεφύρια των τελών του 19ου αιώνα για την επικοινωνία του μύλου με τα διπλανά χωριά. Έχουν κατασκευαστεί από Ηπειρώτες τεχνίτες.

Στο όρος Εφταός βρίσκεται σπήλαιο το οποίο είναι γνωστό ως Αγία Τριάδα, λόγω της εικόνας που υπάρχει εκεί. Διαθέτει πλούσιο σταλακτιτικό διάκοσμο. Το όρος Εφταός, όπως και τα γειτονικά του καλύπτεται από ελατοδάσος.

## Οικονομία
Η οικονομία του χωριού βασίζεται στη γεωργία. Στην περιοχή γύρω από το χωριό καλλιεργούνται σύκα (σύκα Κύμης) και κεράσια. Στο χωριό εξακολουθεί να λειτουργεί παραδοσιακός ξυλοφούρνος.

## Παραπομπές


## Εξωτερικοί σύνδεσμοι
* Προοδευτικός σύλλογος Ανδρωνιάνων - Δέντρων

Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Δημοψήφισμα ανεξαρτησίας του Νέβις (1977)

Στις 18 Αυγούστου 1977 έλαβε χώρα **[[δημοψήφισμα ανεξαρτησίας]]** στο Νέβις. Διοργανώθηκε από το Κόμμα Μεταρρύθμισης του Νέβις και το 99.66% των ψηφοφόρων ψήφισε υπέρ. Ωστόσο, το αποτέλεσμα θεωρήθηκε άκυρο από την εθνική κυβέρνηση.

Το σύνταγμα του Αγίου Χριστοφόρου και Νέβις, το οποίο εκδόθηκε με την ανεξαρτησία της χώρας το 1983, έδινε δικαίωμα ανεξαρτησίας στο Νέβις εφόσον το σχετικό δημοψήφισμα είχε πλειοψηφία δύο τρίτων (άρθρο 113). Το 1998 έγινε δεύτερο δημοψήφισμα όπου το 62% ψήφισε υπέρ.

## Αποτελέσματα

## Παραπομπές

1977
Νεβις
Δημοψήφισμα ανεξαρτησίας της γαλλικής επικράτειας Αφάρ και Ισσά (1977)

Ένα **δημοψήφισμα ανεξαρτησίας** έλαβε χώρα στη γαλλική επικράτεια των Αφάρ και Ισσά στις 8 Μαΐου 1977, παράλληλα με τις εκλογές για την ανάδειξη Συντακτικής Συνέλευσης. Τα προηγούμενα δημοψηφίσματα του 1958 και του 1967 απέρριψαν την ανεξαρτησία. Αυτό το δημοψήφισμα υποστήριξε την ανεξαρτησία από τη Γαλλία. Η επικράτεια έγινε ανεξάρτητο με την ονομασία Τζιμπουτί στις 27 ιουνίου του 1977.

Το αποτέλεσμα γιορτάζεται κάθε χρόνο στην Ημέρα της Ανεξαρτησίας, στις 27 Ιουνίου.

## Αποτελέσματα

## Παραπομπές

1977
Κατηγορία:Πολιτική του Τζιμπουτί
Αφαρ
Μαλετιάνοι Εύβοιας

Οι **Μαλετιάνοι** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχουν 161 κατοίκους. Είναι κτισμένοι σε υψόμετρο 260 μέτρα, σε πλαγιά 5 χιλιόμετρα νοτιοδυτικά της Κύμης.

## Ιστορικά στοιχεία
Στην περιοχή έχουν βρεθεί τάφοι και κτερίσματα της αρχαίας εποχής. Το όνομα του χωριού πιθανόν προέρχεται από το οικογενειακό όνομα του πρώτου οικιστή. Οι Μαλετιάνοι ανήκουν στην περιοχή του Καστροβαλά. Κατά τη διάρκεια της Φραγκοκρατίας, το μικρό φέουδο της περιοχής που περιελάμβανε όλα τα χωριά βόρεια της γέφυρα της Σκοτεινής εκτός της Κύμης δόθηκε στον ιππότη Valois (Βαλουά). Το φέουδο αυτό λεγόταν "guaddam castellum castrum VALLA" και ονομάστηκε από τους ντόπιους «Καστροβαλά» για χάρη συντομίας. Η Ενετοκρατία στην περιοχή έληξε το 1470, με την κατάκτηση της Εύβοιας από τους Οθωμανούς.

Το χωριό άρχισε να αναπτύσσεται μετά την ίδρυση του ελληνικού κράτους. Το 1835 στη γειτονική θέση Καζάρμα ανοίχθηκε από τους Βαυαρούς η πρώτη στοά στην Ελλάδα για την εξόρυξη λιγνίτη, γνωστή ως «στοά του Όθωνα». Η εκμετάλλευση των κοιτασμάτων άρχισε το 1844 και συνεχίστηκε για περίπου δύο δεκαετίες, μέχρι η παραγωγή να μεταφερθεί στη θέση Έντζι. Μετά τον Β΄ Παγκόσμιο Πόλεμο και τον Εμφύλιο το χωριό σε μεγάλο βαθμό εγκαταλείφθηκε.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Το χωριό διατηρεί το παραδοσιακό του χρώμα. Τα κτίρια είναι πετρόκτιστα στα πρότυπα της ηπειρώτικης αρχιτεκτονικής. Οι παλαιότερες εκκλησίες του χωριού είναι η Ευαγγελίστρια και τα Εννιάμερα (κοιμητηριακός), αμφότερες κτισμένες πριν το 1850. Ο ναός της Ευαγγελιστρίας φέρει τέμπλο του 1851. Ο ναός της Ανάληψης κτίστηκε στην περίοδο 1931-1995. Στη Καζάρμα βρίσκεται ο ναός του Αγίου Ιωάννη του Προδρόμου, του 1878, και στη θέση Πέρασμα βρίσκεται ο ναός του Αγίου Ελευθερίου (1953-1999). Στο χωριό διατηρούνται ακόμη πετρόκτιστες βρύσες και πεζούλες. Στη θέση Καζάρμα σώζονται ακόμη τα κτίρια για την αποθήκευση του λιγνίτη και μια στοά εξόρυξης.

Στις Απόκριες στο χωριό ετοιμάζονται χειροποίητα μακαρόνια. Επίσης, το παραδοσιακό πασχαλινό φαγητό του χωριού είναι φτιαχτά μακαρόνια και τα ξακουστά τυροπιτάρια. Πανηγύρι στο χωριό λαμβάνει χώρα στις 22  και 23 Αυγούστου, ανήμερα της εορτής Εννιάμερα της Παναγίας.

## Παραπομπές


## Εξωτερικοί σύνδεσμοι

* Αφιέρωμα στους Μαλετιάνους

Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Έρευνα ανεξαρτησίας του Μπαχρέιν (1970)

Μια **[[Δημοψήφισμα ανεξαρτησίας|έρευνα ανεξαρτησίας]]** πραγματοποιήθηκε στο Μπαχρέιν κατά τη διάρκεια του 1970. Η έρευνα, γνωστή και ως δημοψήφισμα, είχε μορφή δημοσκόπησης των Ηνωμένων Εθνών όπου οι πολίτες ερωτήθηκαν αν προτιμούν ανεξαρτησία ή ένωση με το Ιράν. Η έκθεση του Προσωπικού Αντιπροσώπου του Γενικού Γραμματέα δήλωσε ότι "η συντριπτική πλειοψηφία του λαού του Μπαχρέιν επιθυμούν να αποκτήσουν την αναγνώριση της ταυτότητάς τους σε ένα πλήρως ανεξάρτητο και κυρίαρχο Κράτος ελεύθερο να αποφασίσει για τις σχέσεις με άλλα Κράτη".

Ως αποτέλεσμα, το Συμβούλιο Ασφαλείας των Ηνωμένων Εθνών ενέκρινε ομόφωνα το Ψήφισμα 278 στις 11 Μαΐου 1970, ενώ τον ίδιο μήνα το Ιράν παραιτήθηκε από κάθε αξίωση του στο νησί. Η χώρα ανεξαρτητοποιήθηκε από το Ηνωμένο Βασίλειο τον Αύγουστο του 1971.

## Η ανάμειξη των Ηνωμένων Εθνών
Το 1969, οι κυβερνήσεις της Βρετανίας και του Ιράν συμφώνησαν να ζητήσουν την βοήθεια της Γραμματείας των Ηνωμένων Εθνών για την επίλυση της αντιπαράθεσης για τη κυριαρχία του Μπαχρέιν. Ενώ οι βρετανοί ισχυρίζονται ότι η ανάμειξη του ΟΗΕ ήταν δική τους πρωτοβουλία, τα στοιχεία δείχνουν ο κύριος λόγος της  ανάμειξης ήταν η επιθυμία του ιρανού Σάχη να λύσει τις εδαφικές διαφορές με τους Βρετανούς πριν από την αποχώρησή τους από τον περσικό Κόλπο το 1971. Σε ομιλία του στο Νέο Δελχί το 1969, ο Σάχης σχολίασε:Στις αρχές του 1970, η Ιρανική κυβέρνηση ζήτησε από τον γενικό γραμματέα του ΟΗΕ να αξιολογήσει τη βούληση του λαού του Μπαχρέιν όσον αφορά την κυριαρχία τους. Ο Γενικός Γραμματέας του ΟΗΕ Ου Θαντ αποδέχθηκε την αποστολή στις 20 Μαρτίου 1970 και όρισε τον Σινιόρ Βιτόριο Ουίνσπηρ Γκιτσιάρντι (γενικό διευθυντή του γραφείου του ΟΗΕ στη Γενεύη) ως προσωπικό απεσταλμένο του στο Μπαχρέιν κατά τη διάρκεια της αποστολής. Οι κυβερνήσεις του Ιράν και της Βρετανίας δήλωσαν ότι θα αποδεχθούν τα αποτελέσματα της έρευνας εφόσον εγκριθεί και από το Συμβούλιο Ασφαλείας των Ηνωμένων Εθνών. Η αποστολή του ΟΗΕ ξεκίνησε στις 30 Μαρτίου του 1970 και διήρκεσε δύο εβδομάδες, οδηγώντας στην δημοσίευση του εγγράφου 9772 του ΟΗΕ. Η παράγραφος 57 της έκθεσης του Σινιόρ Γκιτσιάρντι σχετικά με το Μπαχρέιν δήλωναν ότι: "τα αποτελέσματα της έρευνας με έπεισαν ότι η συντριπτική πλειοψηφία του λαού του Μπαχρέιν είναι υπέρ της επίσημης αναγνώρισης της περιοχής τους ως ανεξάρτητο κράτος με πλήρη κυριαρχία, έχοντας την ελευθερία που καθορίζει τη σχέση τους με άλλα έθνη". Η έκθεση διανεμήθηκε στο Συμβούλιο Ασφαλείας και το Συμβούλιο Ασφαλείας των Ηνωμένων Εθνών ενέκρινε ομόφωνα το Ψήφισμα 278 στις 11 Μαΐου 1970.

Η έκθεση και το ψήφισμα του ΟΗΕ συζητήθηκαν και εγκρίθηκαν στον κατώτερο και ανώτερο θάλαμο του Ιρανικού κοινοβουλίου έως τις 14 Μαΐου 1970. Ύστερα το Ιράν παραιτήθηκε από οποιαδήποτε αξίωση για το Μπαχρέιν. Οι Βρετανοί ανέκλησαν τις ειδικές συμφωνίες με το Μπαχρέιν τον Αύγουστο του 1971, επιτρέποντας στο Μπαχρέιν να γίνει ανεξάρτητο. Στις 29 Αυγούστου του 1971, το Μπαχρέιν και το Ιράν εγκατέστησαν διπλωματικές σχέσεις. 

## Παραπομπές

Κατηγορία:Μπαχρέιν
Signal (λογισμικό)

Το **Signal** είναι μια κρυπτογραφημένη υπηρεσία μηνυμάτων ανεξάρτητη πλατφόρμας που αναπτύχθηκε από το Signal Foundation και το Signal Messenger LLC. Χρησιμοποιεί το διαδίκτυο για την αποστολή ατομικών και ομαδικών μηνυμάτων, τα οποία μπορούν να περιλαμβάνουν αρχεία, φωνητικές σημειώσεις, εικόνες και βίντεο. Οι εφαρμογές για κινητά μπορούν επίσης να πραγματοποιούν φωνητικές κλήσεις και βιντεοκλήσεις ένα προς ένα και η έκδοση Android μπορεί προαιρετικά να λειτουργεί ως εφαρμογή SMS . 

Το Signal χρησιμοποιεί τυπικούς τηλεφωνικούς αριθμούς ως αναγνωριστικά κλήσης και χρησιμοποιεί κρυπτογράφηση end to end (Ε2ΕΕ) για να εξασφαλίσει την επικοινωνία με άλλους χρήστες σημάτων. Οι εφαρμογές περιλαμβάνουν μηχανισμούς με τους οποίους οι χρήστες μπορούν να επαληθεύσουν ανεξάρτητα την ταυτότητα των επαφών τους και την ακεραιότητα του καναλιού δεδομένων. 

Το λογισμικό Signal είναι ελεύθερο και ανοιχτό. Οι πελάτες (clients) δημοσιεύονται υπό την άδεια GPLv3 ενώ ο κώδικας διακομιστή δημοσιεύεται με την άδεια AGPLv3. Το μη κερδοσκοπικό ίδρυμα Signal ξεκίνησε το Φεβρουάριο του 2018 με αρχική χρηματοδότηση ύψους 50 εκατομμυρίων δολαρίων.
## Χρονολόγιο

## Σημειώσεις παραπομπές


## Βιβλιογραφία
* 
* 
* 
* 
* 

## Εξωτερικοί σύνδεσμοι

* How to: Use Signal for Android by the Electronic Frontier Foundation
* How to: Use Signal on iOS by the Electronic Frontier Foundation

Κατηγορία:Λογισμικό Android
Κατηγορία:Λογισμικό Windows Mobile
Κατηγορία:Λογισμικό macOS
Κατηγορία:Λογισμικό Linux
Κατηγορία:Λογισμικό ανοικτού κώδικα
Συνταγματικό δημοψήφισμα του Νιούε (1974)

Στις 3 Σεπτεμβρίου 1974 έλαβε χώρα ένα **συνταγματικό δημοψήφισμα** στο Νιούε. Το δημοψήφισμα εγκρίθηκε από τη Συνέλευση του Νιούε στις 16 Ιουλίου 1974. Το νέο σύνταγμα θα έδινε στο Νιούε καθεστώς αυτόνομης περιοχής υπό την κυριαρχία της Νέας Ζηλανδίας, ενώ οι κάτοικοι του Νιούε θα γίνονταν υπήκοοι της Ν. Ζηλανδίας και θα είχαν δικαίωμα να μεταναστεύσουν ελεύθερα στην Ν. Ζηλανδία. Το σύνταγμα εγκρίθηκε από το 65.4% των ψηφοφόρων και τέθηκε σε ισχύ στις 19 Οκτωβρίου.

## Αποτελέσματα

## Παραπομπές

Δημοψηφισμα
Δημοψηφισμα
Νιουε
Πλατάνα Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.120011,
          38.604461
        ]
      }
    }
  ]
}

Η **Πλατάνα** ή **Κάτω Ποταμία** (μέχρι το 1966) είναι παραθαλάσσιο χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 384 κατοίκους. Είναι κτισμένος σε υψόμετρο 20 μ. στις εκβολές του ρέματος Μέλας ή Στοτεινή στον κόλπο της Κύμης.

## Ιστορικά στοιχεία
Τα πρώτα κτίρια του οικισμού ήταν ταρσανάδες τους οποίους έκτισαν οι κάτοικοι της Άνω Ποταμίας. Το 1875 η Ελληνική Μεταλλευτική Εταιρία, η οποία είχε αναλάβει από το 1870 την εκμετάλλευση του λιγνιτωρυχείου στο Έντζι, κατασκεύασε στις εκβολές του Μέλα ένα μώλο για την εκφόρτωση του λιγνίτη σε πλοία, γνωστό ως μουράγιο. Ο μώλος συνδεόταν με τα ορυχεία με ιππήλατο σιδηρόδρομο. Λίγο αργότερα κατασκευάστηκε και το κτίριο του διοικητή των ορυχείων γνωστό ως παλατάκι. Ακολούθησαν και άλλα κτίρια που κτίστηκαν εκατέρωθεν του ποταμού. Το 1911 καταγράφεται για πρώτη φορά ως οικισμός, με το όνομα Κάτω Ποταμία.

Το 1914 ολοκληρώθηκε το λιμάνι στην Κύμη και πλέον η εκφόρτωση του μεταλλεύματος γινόταν εκεί. Αυτό σήμαινε την αρχή μιας περιόδου κάμψης της Πλατάνας, καθώς και το εμπόριο κρασιού άρχισε να φθίνει. Το 1935 ολοκληρώθηκε η γέφυρα η οποία ένωνε τις δύο όχθες του ποταμού. Μέχρι τότε η επικοινωνία γινόταν με βάρκες. Το χωριό άρχισε να αναπτύσσεται ξανά μετά τη δεκαετία του 1980, αυτή τη φορά ως τουριστικός προορισμός.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Διατηρούνται μέχρι σήμερα κάποια από τα πετρόκτιστα αρχοντικά του 19ου αιώνα, από χαρακτηριστική κόκκινη πέτρα. Δύο από τα κτίρια του χωριού έχουν χαρακτηριστεί μνημεία. Το ένα είναι ισόγειο κτίριο με αξιόλογα αρχιτεκτονικά και μορφολογικά στοιχεία και το άλλο είναι διώροφο κτίριο στο παραλιακό μέτωπο του οικισμού.

Ενδιαφέρον παρουσιάζει ο μώλος ή μουράγιο, ο οποίος κτίστηκε το 1875 για την εκφόρτωση λιγνίτη από τα ορυχεία στο Έντζι. Ενδιαφέρον παρουσιάζουν οι εκβολές του ρέματος Μέλας, όπου το 1935 κτίστηκε γέφυρα. Το χωριό διαθέτει επίσης παραλία.

## Οικονομία
Πλέον η οικονομία του χωριού βασίζεται στον τουρισμό. Στο χωριό λειτουργούν πολλά ενοικιαζόμενα δωμάτια και χώροι εστίασης. Επίσης στο χωριό λειτουργεί αλιευτικό καταφύγιο.

## Διευκρίνιση
Στην κεντρική Εύβοια και το Δήμο Μεσσαπίων υπάρχει ο συνώνυμος οικισμός Πλατάνα Μεσσαπίων Εύβοιας.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Άνω Ποταμιά Εύβοιας

Η **Άνω Ποταμιά** ή **Άνω Ποταμία** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 114 κατοίκους. Είναι κτισμένος σε υψόμετρο 180 μέτρα στις πλαγιές του ηφαιστειακού υψώματος του Οξύλιθου.

## Ιστορικά στοιχεία
Στον λόφο του Αγίου Νικολάου ή Καστρί δίπλα στο χωριό έχουν βρεθεί ίχνη κατοίκησης από την προϊστορική και αρχαία περίοδο. Στη νότια πλευρά του λόφου έχουν βρεθεί θραύσματα κεραμικής της νεολιθικής εποχής και συγκεκριμένα της 4ης χιλιετίας π.Χ., αλλά δεν σώζονται κατάλοιπα οικισμού. Στο λόφο δημιουργήθηκε τον 4ο αιώνα π.Χ. οχυρωμένος οικισμός ο οποίος διέθετε διάφορα εργαστήρια-βιοτεχνίες, όπως μαρτυρά η παρουσία μεταλλουργικού κλιβάνου. Στον οικισμό βρέθηκαν πολλά νομίσματα της Ευβοϊκής Συμπολιτείας καθώς και του μακεδονικού βασιλείου. Υπάρχουν ίχνη κατοίκησης μέχρι τον 1ο αιώνα π.Χ. Ο χώρος ανασκάφηκε συστηματικά από τον Αδαμάντιο Σαμψών την περίοδο 1976-1978.

Ο λόφος Καστρί φαίνεται να έμεινε εγκαταλελειμμένος μέχρι τον 6ο αιώνα μ.Χ., οπότε και χρονολογούνται κατάλοιπα κτιρίων, τα πιθανών να δηλώνουν ότι οι Βυζαντινοί είχαν δημιουργήσει στον λόφο παρατηρητήριο. Το παρατηρητήριο αυτό φαίνεται να ερημώθηκε τον 8ο με 9ο αιώνα, πιθανόν μετά από επιδρομές Σαρακηνών. Ο λόφος κατοικήθηκε ακόμη μια φορά, όταν οι Λομβαρδοί έφτιαξαν στην κορυφή του μικρό φρούριο τον 13ο με 14ο αιώνα. Εγκαταλείφθηκε μετά την κατάκτηση της Εύβοιας από τους Οθωμανούς το 1470.

Η παλαιότερη μνεία στο χωριό γίνεται στην οθωμανική απογραφή του 1474. Οι κάτοικοι του χωριού ήταν ναυτικοί και χρησιμοποιούσαν την Κάτω Ποταμία (σημερινή Πλατάνα) για να φτιάχνουν τα σκάφη τους. Άλλη ασχολία των κατοίκων του χωριού ήταν η αμπελουργία. Το 1836 εντάχθηκε στον δήμο Κύμης.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Στο χωριό σώζονται πολλά από τα αρχοντικά των ναυτικών, φτιαγμένα από τη χαρακτηριστική κόκκινη πέτρα της περιοχής. Τα κτίρια είναι ορθογώνιας κάτοψης και τετράρριχτη οροφή από κεραμίδια. Το χωριό διαθέτει στενά δαιδαλώδη σοκάκια τα οποία είναι τσιμεντένια. Ανάμεσα στο χωριό και στη θάλασσα βρίσκεται βράχος γνωστός ως Αξέντι, ο οποίος προσφέρει πανοραμική θέα προς τον κόλπο της Κύμης. Στο χωριό βρίσκεται ελαιοτριβείο το οποίο άρχισε να λειτουργεί το 1844. Επίσης στο χωριό λειτουργεί αρχαιολογική συλλογή, με ευρήματα από το διπλανό Καστρί.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Όριο Εύβοιας

Το **Όριο** ή **Οριό** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 388 κατοίκους. Είναι κτισμένο σε υψόμετρο 40 μ.

## Ιστορικά στοιχεία
Ο χώρος φαίνεται να κατοικείται από την αρχαιότητα. Τότε αποτελούσε το όριο ανάμεσα στις επικράτειες της αρχαίας Κύμης, της Οιχαλίας και των Κοίλων, και από αυτό το γεγονός διατηρεί μέχρι σήμερα το όνομά του. Κατά τη διάρκεια της Φραγκοκρατίας στο χωριό βρισκόταν το μέγαρο του Φράγκου φεουδάρχη. Το μέγαρο ήταν στη θέση Φραντσέσκο, δυτικά του σχολείου του χωριού. Κοντά στο χωριό βρισκόταν κάστρο, γνωστό ως Λα Κούπα. 

Οι Οθωμανοί, με επικεφαλής τον Μωάμεθ Β΄, κατέλαβαν αυτό το φρούριο Κούπα μετά από προδοσία το 1470 και το γκρέμισαν. Το χωριό αναφέρεται στο οθωμανικό φορολογικό κατάστιχο του 1474 ως Oryo. Σύμφωνα με την κατάστιχο είχε 96 σπίτια με 11 χήρες. Το κατάστιχο επίσης σημειώνει ότι είναι γνωστό και ως Ποτήρα και ότι διαθέτει οχυρό. Το κατάστιχο του 1521 αναφέρει ότι ο αριθμός των νοικοκυριών είχε αυξηθεί στα 202.

Μετά την απελευθέρωση, το 1833, οι κάτοικοι του χωριού για να αποκτήσουν τα χωράφια γύρω από το χωριό έπρεπε να τα αγοράσουν από τους προηγούμενους κατόχους τους. Το 1836 το Όριο προσαρτήθηκε στον δήμο Δυστίαιων, το 1848 στον δήμο Αυλώνος και με την κατάργηση των δήμων το 1912 ορίστηκε έδρα κοινότητας  οποία περιελάμβανε επίσης τα χωριά Πυργί και Μουρτερή, τα οποία αργότερα αποσπάστηκαν από αυτή.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Στο κέντρο του χωριού βρίσκεται ο ναός της Θεοτόκου ή Παναγία, ο οποίος χρονολογείται από τους βυζαντινούς χρόνους. Το κτίριο του παλιού δημοτικού σχολείου έχει διαμορφωθεί σε λαογραφικό μουσείο.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου